**Artful Thinking**

**Βασικές ρουτίνες στοχαστικού διαλόγου με αφορμή έργα τέχνης**

πηγή: <http://pzweb.harvard.edu/tc/routines.cfm>

|  |  |  |
| --- | --- | --- |
| Στόχος |  | Δέσμη ερωτημάτων |
| * Ανάπτυξη διερευνητικής και ερμηνευτικής ικανότητας των μαθητών/τριών * Ανάπτυξη επιχειρηματολογίας * Κατανόηση εναλλακτικών προσεγγίσεων | Γιατί το λες  αυτό; | * Τι συμβαίνει σε αυτό το έργο τέχνης; * Τι βλέπεις και το λες αυτό; |
| * Ανάπτυξη συνθηκών για βαθύτερη έρευνα | Σκέφτομαι,  προβληματίζομαι | * Τι νομίζεις ότι γνωρίζεις σχετικά µε αυτό το έργο τέχνης; * Τι ερωτήσεις ή απορίες έχεις όταν το παρατηρείς; * Παρατηρώντας το έργο, τι θα   ήθελες να διερευνήσεις; |
| * Ανάπτυξη προσεκτικών εκτιμήσεων σχετικά µε το γιατί κάτι παρουσιάζεται µε συγκεκριμένο τρόπο | Βλέπω, σκέφτομαι | * Τι βλέπεις στο έργο τέχνης που σου προξενεί το ενδιαφέρον; * Τι νομίζεις γι’ αυτό που βλέπεις; Ποιες είναι οι πρώτες σου εκτιμήσεις; * Σου προκαλούνται ερωτήσεις-   απορίες σε σχέση µε αυτό που βλέπεις; |
| * Ανάπτυξη ποιοτικών ερωτήσεων, προβληματισμών | Δημιουργικές ερωτήσεις | * Κάνε τουλάχιστον 12 καταιγιστικές ερωτήσεις σχετικά µε το έργο τέχνης που βλέπεις. * Επανεξέτασε τις ερωτήσεις και άρχισε να προσεγγίζεις τις περισσότερο ενδιαφέρουσες. * Επίλεξε την πιο σημαντική και συζήτησέ την στην ομάδα σου για λίγα λεπτά. Μπορείς να κάνεις το ίδιο και για άλλες σημαντικές ερωτήσεις. * Στοχάσου: ποιες νέες ιδέες σου προκλήθηκαν που δεν τις είχες   πριν από τη συζήτηση; |
| * Κατανόηση µη γνωστών εννοιών και σύνδεσή τους µε αυτές που οι μαθητές/τριες ήδη γνωρίζουν: | Δημιουργικές συγκρίσεις | * Τι βλέπεις σε αυτό το έργο τέχνης; Τι γνωρίζεις σχετικά; * Σύγκρινε: διάλεξε μία από τις |

|  |  |  |
| --- | --- | --- |
| ενίσχυση της δεξιότητας της μεταφοράς/αναλογίας   * Ενεργοποίηση δημιουργικής σκέψης |  | προτεινόμενες κατηγορίες ή γράψε μία δική σου.   * Φαντάσου: αν αυτό το έργο τέχνης ήταν: … (διάλεξε κατηγορία), τι θα ήταν; * Εξήγησε γιατί, χρησιμοποιώντας τρία επιχειρήματα.   ΣΗΜ. Κατηγορίες: μουσικά όργανα,  φυτά, παιχνίδια, µέλη του σώματος, άλλα έργα τέχνης, κ.λπ. |
| * Ενεργοποίηση γραπτής έκφρασης Δέσμη ερωτημάτων | Αρχή, μέση ή  τέλος | * Διάλεξε ένα από τα παρακάτω ερωτήματα: * Αν αυτό το έργο τέχνης αποτελεί την αρχή μιας ιστορίας, τι θα συμβεί μετά; * Αν αυτό το έργο τέχνης αποτελεί τη μέση μιας ιστορίας, τι έχει προηγηθεί και τι θα συμβεί μετά; * Αν αυτό το έργο τέχνης αποτελεί το τέλος μιας ιστορίας, τι έχει   προηγηθεί; |
| * Ενεργοποίηση γραπτής έκφρασης * Ενεργοποίηση στοχαστικής διάθεσης πριν από την έναρξη διαλόγου για το έργο τέχνης * Ενεργοποίηση στοχασμού για περαιτέρω σκέψεις που αναδύονται από ένα έργο τέχνης | Προσεκτικό κοίταγμα | * Παρατήρησε το έργο τέχνης προσεκτικά για 1΄. Άφησε τη ματιά σου να αναρωτηθεί. * Κατάγραψε 10 λέξεις ή φράσεις σχετικά µε οποιοδήποτε θέμα/στοιχείο του έργου που σου προξένησε ενδιαφέρον. * Επανάλαβε τη διαδικασία. |
| * Ενεργοποίηση γραπτής έκφρασης | Χρώματα, σχήματα γραμμές | * Παρατήρησε το έργο τέχνης για λίγα λεπτά. Τι βλέπεις; Τι παρατηρούν οι συμμαθητές/τριές σου; * Παρατήρησε και περίγραψε τα χρώματα, τα σχήματα και τις γραμμές. Φτιάξε τρεις στήλες και γράψε τις παρατηρήσεις σου. * Διάλεξε ένα χρώμα, ένα σχήμα, ή μια γραμμή από αυτά που κατέγραψες στις στήλες: * Πώς αυτό το χρώμα συμβάλλει   στο μήνυμα που εκπέμπεται από το έργο; |

|  |  |  |
| --- | --- | --- |
|  |  | * Πώς συμβάλλει στη συναισθηματική σου κατάσταση όταν παρατηρείς το έργο; * Επηρεάζει το θέμα του έργου; * Τι νέες ιδέες σου γεννιούνται τις οποίες δεν είχες πριν παρατηρήσεις προσεκτικά το χρώμα; * Κάνε το ίδιο και για άλλα   χρώματα, σχήματα και γραμμές. |
| * Ενεργοποίηση γραπτής έκφρασης * Συνειδητοποίηση νέας πληροφορίας | Τίτλοι | Πριν αρχίσει η προσέγγιση του έργου τέχνης βάσει κάποιου εκπαιδευτικού σεναρίου ο/η εκπαιδευτικός ρωτά:   * Αν επρόκειτο να γράψεις έναν τίτλο για αυτό το έργο τέχνης ο οποίος θα ήθελες να καλύπτει τα πιο βασικά του σημεία, ποιος θα ήταν αυτός;   Μετά την ολοκλήρωση του εκπαιδευτικού σεναρίου ο/η εκπαιδευτικός ρωτά:   * Θα άλλαζες τον τίτλο μετά την ολοκλήρωση της συζήτησής µας; Σε τι διαφέρει από τον   προηγούμενο; |
| Ενεργοποίηση αναστοχασμού | Συνδέω, επεκτείνω, προκαλώ | * Πώς οι ιδέες και οι πληροφορίες που αναδύονται από το έργο τέχνης συνδέονται µε αυτά που ήδη γνωρίζεις; * Ποιες νέες ιδέες σου δημιουργήθηκαν παρατηρώντας το έργο τέχνης, οι οποίες σε οδήγησαν σε άλλες κατευθύνσεις από αυτές προς τις οποίες προσανατολιζζόσουν; * Τι είναι για σένα ακόμα δύσκολο να κατανοήσεις ή αποτελεί πρόκληση για κατανόηση καθώς παρατηρείς το έργο τέχνης; * Τι απορίες, ανησυχίες έχεις καθώς   το παρατηρείς; |